Christen K. Gran

Christen K. Gran (født 19. mai 1888 i Bergen, død 4. mars 1971 i Bergen) var en norsk forretningsmann som sammen med syv andre stiftet Sportsklubben Brann den 26. september 1908, da under navnet Ski- og Fotboldklubben Brann. Han spilte flere A-lagskamper for Brann i klubbens første år. 

Gran ble senere formann i klubben, først i perioden 1910–1911, deretter i perioden 1913–1922, så i perioden 1928–1930 samt under andre verdenskrig. Han var pådriver for å opprette Bergen fotballkrets; det skjedde i 1911. 

Gran var den første personen som ble utnevnt til æresmedlem i Brann; det skjedde i 1923. Han var ellers initiativtaker til byggingen av Brann Stadion. 

Av yrke var Gran «Skibsmæglerkontorist».

Referanser 

Norske forretningsfolk
Norske fotballspillere
Fotballspillere for SK Brann
Personer fra Bergen kommune